**Likumprojekta “Grozījumi Pievienotās vērtības nodokļa likumā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Grozījumi Pievienotās vērtības nodokļa likumā” (turpmāk – likumprojekts) ir izstrādāts, lai izpildītu Ministru kabineta 2016.gada 2.augusta sēdes protokollēmuma Nr.38 49.§ noteiktos uzdevumus:1. ierobežotu priekšnodokļa atskaitīšanu arī par tādas kravas automašīnas iegādi, nomu un importu, kuras pilna masa ir līdz 3000 kilogramiem, kas ir reģistrēta kā kravas furgons un kurai ir vairāk nekā trīs sēdvietas (ieskaitot vadītāja sēdvietu), ja tā ir klasificēta par kravas automašīnu (N1 kategorija), bet pēc būtības ir vieglā automašīna (M1 kategorija), kuras vērtība pārsniedz uzņēmumu ienākuma nodokli regulējošajos normatīvajos aktos noteikto reprezentatīvā automobiļa vērtību, kā arī par izmaksām, kas saistītas ar šādas automašīnas uzturēšanu, ja automašīna netiek izmantota ar pievienotās vērtības nodokli (turpmāk – PVN) apliekamo darījumu nodrošināšanai (2.9.apakšpunktā noteiktais uzdevums);
2. sākot ar 2017.gada 1.janvāri, ieviestu PVN apgrieztās maksāšanas kārtību dārgmetālu aprites jomā, atbilstoši 2006.gada 28.novembra Padomes Direktīvas 2006/112/EK par kopējo pievienotās vērtības nodokļa sistēmu 199.a panta 1.punkta "j" apakšpunktam (2.14.apakšpunktā noteiktais uzdevums).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ņemot vērā Ministru kabineta 2016.gada 2.augusta protokollēmuma Nr.38 49.§ 2.8.apakšpunktā doto uzdevumu, tiek izstrādāti grozījumi likumā “Par uzņēmumu ienākuma nodokli”, nosakot, ka, sākot ar 2017.gada 1.janvāri, kravas automobiļi ar pilnu masu līdz 3000 kilogramiem, kuru iegādes vērtība bez pievienotās vērtības nodokļa pārsniedz 50 000 *euro*, kas pārbūvēti no vieglā automobiļa (M1 kategorija) par kravas automobili (N1 kategorija) uzskatāmi par reprezentatīviem automobiļiem. Šobrīd Pievienotās vērtības nodokļa likuma (turpmāk – PVN likums) 100.panta 1.1daļa nosaka, ka no valsts budžeta maksājamās PVN summas kā priekšnodoklis pilnībā nav atskaitāma PVN summa par vieglās pasažieru automašīnas iegādi, nomu un importu, kuras vērtība atbilst reprezentatīvā automobiļa vērtībai saskaņā ar uzņēmumu ienākuma nodokli regulējošajos normatīvajos aktos noteikto, proti, reprezentatīvā (tā saucamā luksus) automobiļa vērtībai, kura bez PVN pārsniedz 50 000 *euro*. Tāpat arī minētajā pantā noteikts, ka no valsts budžeta maksājamās PVN summas kā priekšnodoklis pilnībā nav atskaitāma PVN summa par izmaksām, kas saistītas ar minētās vieglās pasažieru automašīnas uzturēšanu (tajā skaitā izmaksām par šādas automašīnas remontu un degvielas iegādi). Situācijā, kad reģistrēts PVN maksātājs savas saimnieciskās darbības nodrošināšanai iegādājas N1 kategorijas transportlīdzekli (t.i., kravas automašīnu ar pilnu masu līdz 3000 kilogramiem, kas ir reģistrēta kā kravas furgons un kam ir vairāk nekā trīs sēdvietas (ieskaitot vadītāja sēdvietu)), tam ir tiesības no valsts budžetā maksājamās PVN summas likumā noteiktajā vispārējā kārtībā atskaitīt to kā priekšnodokli. Lai novērstu situācijas, kad reģistrēts PVN maksātājs nepamatoti izmanto iespēju atskaitīt priekšnodokli par automašīnu, kura ar nodomu ir pārbūvēta no M1 uz N1 kategorijas automašīnu vai jau sākotnēji iegādāta kā N1 kategorijas automašīna, kaut arī pēc būtības tā ir M1 kategorijas automašīna un vienlaikus, kuras vērtība atbilst uzņēmumu ienākuma nodokli regulējošajos normatīvajos aktos noteiktajai reprezentatīvā automobiļa vērtībai, nepieciešams veikt grozījumus PVN likumā. 2015.gada 30.novembrī Saeimā pieņemtais likums “Grozījumi Transportlīdzekļa ekspluatācijas nodokļa un uzņēmumu vieglo transportlīdzekļu nodokļa likumā” nosaka, ka, sākot ar 2016.gada 1.janvāri, uzņēmumu vieglo transportlīdzekļu nodoklis maksājams arī par kravas automobili ar pilnu masu līdz 3000 kilogramiem, kas ir reģistrēts kā kravas furgons un kam ir vairāk nekā trīs sēdvietas (ieskaitot vadītāja sēdvietu). Lai līdzsvarotu un piemērotu līdzīgu pieeju ar vairākiem nodokļiem apliekamajam objektam, attiecībā uz PVN piemērošanu ir sagatavoti attiecīgi grozījumi PVN likuma 100.panta 1.1 daļā, nosakot, ka no valsts budžeta maksājamās PVN summas kā priekšnodoklis pilnībā nav atskaitāma PVN summa arī par tādas kravas automašīnas (ar pilnu masu līdz 3000 kilogramiem, kas ir reģistrēts kā kravas furgons un kam ir vairāk nekā trīs sēdvietas (ieskaitot vadītāja sēdvietu)) iegādi, nomu un importu, kuras vērtība saskaņā ar uzņēmumu ienākuma nodokļa regulējošajiem normatīvajiem aktiem atbilst reprezentatīvā automobiļa statusam. Tāpat ir precizēta PVN likuma 100.panta otrā, trešā, ceturtā un piektā daļa, lai tajās ietvertie nosacījumi atbilstu 100.panta 1.1daļas būtībai. 2. Neatkarīgs pētnieks SIA “[PricewaterhouseCoopers](http://www.pwc.com/lv/lv.html)” ziņojumā “Par spēkā esošo PVN apgrieztās maksāšanas kārtības efektivitāti un iespēju to piemērot citās nozarēs” ir nonācis pie secinājuma, ka viena no nozarēm, kurā ir augsts PVN nemaksāšanas risks ir dārgmetālu nozare, tādējādi šajā nozarē ir vēlams ieviest PVN apgriezto maksāšanas kārtību. Minētais neatkarīgā pētnieka ziņojums ir pieejams Finanšu ministrijas mājas lapā <http://www.fm.gov.lv/files/nodoklupolitika/18-12-2015_PwC%20Zinojums.pdf>. Balstoties uz šā ziņojuma rezultātiem, ar mērķi mazināt krāpšanos PVN jomā dārgmetālu nozarē PVN likumā ir nepieciešams noteikt PVN apgriezto maksāšanas kārtību neapstrādātu dārgmetālu un to pusfabrikātu, dārgmetālu sakausējumu un to pusfabrikātu, dārgmetālu plaķētu metālu, dārgmetālu lūžņu un atlūzu piegādēm.PVN apgrieztā maksāšanas kārtība ir terminēts pasākums cīņā pret krāpniecības apkarošanu nozarē un viens no pasākumiem godīga biznesa aizsargāšanai no krāpniekiem un negodīgas konkurences samazināšanai nozarē. Tomēr labāku un efektīvāku rezultātu sasniegšanai krāpniecības iezīmju apkarošanā nozarē ir nepieciešams ieviest administratīvu un kontroles pasākumu kopumu. Pamatojoties uz Padomes 2006.gada 28.novembra direktīvas 2006/112/EK par kopējo pievienotās vērtības nodokļa sistēmu (turpmāk - PVN direktīva) 199.a panta 1.punktu, PVN apgriezto maksāšanas kārtību var ieviest uz ierobežotu laika periodu neapstrādātu dārgmetālu un to pusfabrikātu, dārgmetālu sakausējumu un to pusfabrikātu, dārgmetālu plaķētu metālu, dārgmetālu lūžņu un atlūzu piegādēm.Likumprojektā minētais apzīmējums:* “dārgmetāls” attiecas uz sudrabu, zeltu un platīnu;
* “platīns” attiecas uz platīnu, irīdiju, osmiju, pallādiju, rodiju un rutēniju;
* “dārgmetālu sakausējums” attiecas uz jebkuru sakausējumu (ieskaitot aglomerātu maisījumus un intermetāliskus maisījumus), kas satur dārgmetālu, ja dārgmetālā ir vismaz 2% no sakausējuma masas;
* “dārgmetālu vai dārgmetālu sakausējumu pusfabrikāts” attiecas uz stieņiem, stieplēm un profiliem, loksnēm un sloksnēm, granulām u.c.
* “ar dārgmetālu plaķēts metāls” attiecas uz parastā metāla materiālu, kura viena vai vairākas virsmas ir pārklātas ar dārgmetāla kārtu, lodējot ar mīkstlodi vai cietlodi, metinot, karsti velmējot vai izmantojot līdzīgu mehānisku paņēmienu. Formulējums attiecas arī uz parasto metālu, kas inkrustēts ar dārgmetālu.

PVN apgrieztā maksāšanas kārtība, ņemot vērā Padomes 1987.gada 23.jūlija regulas (EEK) Nr.2658/87 par tarifu un statistikas nomenklatūru un kopējo muitas tarifu I pielikuma kombinētās nomenklatūras kodus, ir piemērojama šādu neapstrādātu dārgmetālu un to pusfabrikātu, dārgmetālu sakausējumu un to pusfabrikātu, dārgmetālu plaķētu metālu, dārgmetālu lūžņu un atlūzu piegādēm:

|  |  |
| --- | --- |
| Kombi-nētās nomen-klatūras kods | Produkts |
| 7106 | Sudrabs (ieskaitot ar zeltu vai platīnu pārklātu sudrabu), neapstrādāts, daļēji apstrādāts vai pulverveidā |
| 7107 | Parastie metāli, plaķēti ar sudrabu, tikai daļēji apstrādāti |
| 7108 | Zelts (ieskaitot platinētu zeltu), neapstrādāts, daļēji apstrādāts vai pulverveidā |
| 7109 | Ar zeltu plaķēti parastie metāli vai sudrabs, tikai daļēji apstrādāts |
| 7110 | Platīns neapstrādāts, daļēji apstrādāts vai pulverveidā |
| 7111 | Ar platīnu plaķēti parastie metāli, sudrabs un zelts, tikai daļēji apstrādāts |
| 7112 | Dārgmetālu vai ar dārgmetālu plaķētu metālu lūžņi un atlūzas: citādi atkritumi un lūžņi, kas satur dārgmetālus vai dārgmetālu savienojumus un kurus izmanto galvenokārt dārgmetālu reģenerēšanai |

Apakšpozīcijās 7106 10, 7108 11, 7110 11, 7110 21, 7110 31 un 7110 41 apzīmējumi “pulveris” un “pulverveida” ir produkti, no kuru masas 90 % vai vairāk izsijājas caur sietu ar 0,5 mm acojumu. Apakšpozīcijā 7110 11 un 7110 19 apzīmējums “platīns” neattiecas uz irīdiju, osmiju, palādiju, rodiju un rutēniju. Pozīcijā 7110 katrs sakausējums ir klasificējams kopā ar to metālu, kurš masā ir pārsvarā – platīns, palādijs, rodijs, irīdijs, osmijs vai rutēnijs.Ieviešot PVN apgriezto maksāšanas kārtību, dalībvalstij ir pienākums informēt padomdevēja komiteju PVN jautājumos (tā saukto PVN komiteju) par PVN apgrieztās maksāšanas kārtības piemērošanu, aprakstot kārtības darbības jomu, krāpšanās veidus un iezīmes, veicamos saistītos kontroles pasākumus, kā arī vērtēšanas kritērijus, kas ļauj salīdzināt krāpšanās apjomu pirms un pēc sistēmas ieviešanas. Tāpat dalībvalstij, kas saskaņā ar PVN direktīvas 199.a pantu ievieš īpašu PVN piemērošanas režīmu, līdz 2017.gada 30.jūnijam Eiropas Komisijai ir jāiesniedz ziņojums, kurā detalizēti novērtē ieviestās kārtības efektivitāti un lietderību.Tādējādi grozījumi paredz papildināt PVN likumu ar 143.3pantu, ar kuru tiek ieviests īpašs PVN piemērošanas režīms neapstrādātu dārgmetālu un to pusfabrikātu, dārgmetālu sakausējumu un to pusfabrikātu, dārgmetālu plaķētu metālu, dārgmetālu lūžņu un atlūzu piegādēm.1. Tiek paredzēts, ka grozījumi PVN likumā stājas spēkā 2017.gada 1.janvārī.
 |
| 3. | Projekta izstrādē iesaistītās institūcijas | Projekta izstrādē ir iesaistīts Valsts ieņēmumu dienests (turpmāk – VID).Attiecībā uz PVN apgrieztās maksāšanas kārtības ieviešanu dārgmetālu nozarē ir iesaistīta VSIA “Latvijas proves birojs”.  |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību****un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums skar:1. reģistrētus PVN maksātājus, kas atskaita priekšnodokli par tādas automašīnas iegādi, nomu vai importu, kas reģistrēta par kravas automašīnu (N1 kategorija) un vienlaikus uzskatāma par reprezentatīvu automobili atbilstoši uzņēmumu ienākuma nodokli regulējošajos normatīvajos aktos noteiktajai reprezentatīvā automobiļa vērtībai;
2. reģistrētus PVN maksātājus, kas ir neapstrādātu dārgmetālu un to pusfabrikātu, dārgmetālu sakausējumu un to pusfabrikātu, dārgmetālu plaķētu metālu, dārgmetālu lūžņu un atlūzu piegādātāji vai saņēmēji.
 |
| 2. | Tiesiskā regulējuma ietekme uz tautsaimniecību un administratīvo slogu | Ar likumprojekta ieviešanu tiks līdzsvarotas uzņēmumu ienākuma nodokļa un PVN normas attiecībā uz reprezentatīvajiem automobiļiem, kā rezultātā tiks novērstas situācijas, kad reģistrēts PVN maksātājs nepamatoti izmanto iespēju atskaitīt priekšnodokli par automašīnu, kura apzināti ir pārbūvēta no M1 par N1 kategorijas automašīnu vai tā jau sākotnēji ir iegādāta kā N1 kategorijas automašīna un vienlaikus, kuras vērtība bez PVN pārsniedz 50 000 *euro*, tādējādi ar nodomu mainot automašīnas statusu, kura tiek izmantota ar PVN apliekamo darījumu veikšanai.Likumprojekta ieviešana varētu radīt papildu izdevumus tiem saimnieciskās darbības veicējiem, kas savas saimnieciskās darbības nodrošināšanai izmanto automašīnu un līdz šim tā nav bijusi aprīkota ar maršruta kontroles sistēmu (GPS).Likumprojekta ieviešana pozitīvi ietekmēs uzņēmējdarbības vidi dārgmetālu nozarē, jo mazināsies nemaksāšanas risks un krāpniecība PVN jomā. |
| 3. | Administratīvo izmaksu monetārs novērtējums | Ņemot vērā, ka tiek noteiktas papildu prasības tiem saimnieciskās darbības veicējiem, kuru automašīnas līdz šim nav bijušas aprīkotas ar maršruta kontroles sistēmu (GPS), iespējams palielināsies administratīvais slogs. Pamatojoties uz šobrīd internetā pieejamo informāciju maršruta kontroles sistēmas (GPS) iekārtas iegāde un tās uzstādīšana varētu izmaksāt aptuveni 135,00 *euro* (bez PVN), savukārt ikmēneša sistēmas uzturēšanas izmaksas maršrutos pa Latvijas teritoriju varētu sastādīt aptuveni 7,00 *euro* mēnesī (bez PVN).Ieviešot PVN apgrieztās maksāšanas kārtību dārgmetālu nozarē, reģistrētiem PVN maksātājiem būs nepieciešams pielāgot uzskaites sistēmas, lai varētu veikt pareizu uzskaiti un atbilstoši aizpildītu PVN deklarācijas. |
| 4. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | 2016 | Turpmākie trīs gadi *(euro)* |
| 2017 | 2018 | 2019 |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 |  |  |  |  |  |
| 1. Budžeta ieņēmumi: | 0 |  | + 747 000 | + 747 000 | + 247 000 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 |  | + 747 000 | + 747 000 | + 247 000 |
| *t.sk. pievienotās vērtības nodoklis* | 0 |  | + 747 000 | + 747 000 | + 247 000 |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
|  2. Budžeta izdevumi: |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  |  | + 747 000 | + 747 000 | + 247 000 |
| 3.1. valsts pamatbudžets |  |  | + 747 000 | + 747 000 | + 247 000 |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) |  |  |  |  |  |
| 5. Precizēta finansiālā ietekme: |  |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | PVN apgrieztās maksāšanas kārtības ieviešana neapstrādātu dārgmetālu un to pusfabrikātu, dārgmetālu sakausējumu un to pusfabrikātu, dārgmetālu plaķētu metālu, dārgmetālu lūžņu un atlūzu piegādēm samazinās krāpšanos PVN jomā sekojošās nozarēs:- juvelierizstrādājumu un līdzīgu izstrādājumu ražošanas nozarē (NACE 2 *red*. kods 3212);- juvelierizstrādājumu imitāciju un līdzīgu izstrādājumu ražošanas nozarē (NACE 2 *red*. kods 3213);- pulksteņu un juvelierizstrādājumu vairumtirdzniecībā (NACE 2 *red*. kods 4648);- pulksteņu un juvelierizstrādājumu mazumtirdzniecībā specializētajos veikalos (NACE 2 *red*. kods 4777);- pulksteņu un juvelierizstrādājumu remonta nozarē (NACE 2 *red*. kods 9525).Fiskālā ietekme uz PVN ieņēmumiem no PVN apgrieztās maksāšanas kārtības ieviešanas dārgmetālu nozarē ir aprēķināta, ņemot vērā PVN likuma grozījumu stāšanos spēkā 2017.gada 1.janvārī, un 2017. – 2018. gadā tā ir 0,5 milj. *euro* gadā.Ietekme uz valsts budžetu (PVN ieņēmumiem) ir aprēķināta, ņemot vērā:1) 2014. un 2015. gadā PVN deklarācijās deklarēto maksājamo summu valsts budžetā (starpība starp iemaksājamo un atmaksājamo summu budžetā) reģistrētajiem PVN maksātājiem, kas darbojas:- juvelierizstrādājumu un līdzīgu izstrādājumu ražošanas nozarē (NACE 2 red. kods 3212);- juvelierizstrādājumu imitāciju un līdzīgu izstrādājumu ražošanas nozarē (NACE 2 red. kods 3213);- pulksteņu un juvelierizstrādājumu vairumtirdzniecībā (NACE 2 red. kods 4648);- pulksteņu un juvelierizstrādājumu mazumtirdzniecībā specializētajos veikalos (NACE 2 red. kods 4777);- pulksteņu un juvelierizstrādājumu remonta nozarē (NACE 2 red. kods 9525),kā arī ņemot vērā informāciju no VSIA “Latvijas Proves birojs” par testētāju dārgmetālu lietņiem un granulām deklarēto maksājamo summu valsts budžetā. Reģistrētajiem PVN maksātājiem kopā aprēķinātā bāze maksājamajai summai valsts budžetā ir 4,5 milj. *euro*.2) nedeklarēto PVN apmēru – PVN plaisas dinamiku, 2012. – 2014. gadā un prognozēto PVN plaisas apmēru 2017. un 2018. gadam. Aprēķinos tiek ņemta vērā PVN plaisa, kas attiecās uz nedeklarēto PVN apmēru, neņemot vērā PVN plaisu, kas veidojās jaunu PVN parādu rašanas dēļ. Prognozētais PVN plaisas apmērs 2017. gadam ir 14% un 2018. gadam – 13%.3) pieņēmumu, ka krāpnieciskie darījumi, ieviešot PVN apgrieztās maksāšanas kārtību, dārgmetālu nozarē samazināsies par 70%.Fiskālā ietekme tiek aprēķināta pēc šāda algoritma:

|  |  |  |  |
| --- | --- | --- | --- |
| Fiskālā ietekme = | maksājamās summas/atmaksājamās summas no valsts budžeta bāze  | x PVN plaisa | x 70% |

PVN priekšnodokļa atskaitīšanas ierobežošana par kravas automašīnas iegādi, nomu un importu, kuras pilna masa ir līdz 3000 kilogramiem, kas ir reģistrēta kā kravas automašīna (N1 kategorija), un kuras vērtība pārsniedz uzņēmumu ienākuma nodokli regulējošajos normatīvajos aktos noteikto reprezentatīvā automobiļa vērtību, kā arī priekšnodokļa atskaitīšanas ierobežošana par izmaksām, kas saistītas ar šādas automašīnas uzturēšanu, ja automašīna netiek izmantota ar PVN apliekamo darījumu nodrošināšanai samazinās izvairīšanos no nodokļu nomaksas un novērsīs situācijas, kad vieglās automašīnas (M1 kategorija), kuras pēc savas ekonomiskās būtības ir uzskatāmas par reprezentatīvām un neveic kravu pārvadājumus tiek pārbūvētas par kravas automašīnām (N1 kategorija) vai jau sākotnēji iegādātas kā N1 kategorijas automašīnas, ar mērķi samazināt uzņēmumu ienākuma nodokli un atskaitīt PVN summu kā priekšnodokli.Fiskālā ietekme no PVN priekšnodokļa atskaitīšanas atcelšanas kravas automobiļiem (N1 kategorijas ar pilnu masu līdz 3000 kilogramiem), kas atbilst reprezentatīvā automobiļa pazīmēm ir aprēķināta, ņemot vērā PVN likuma grozījumu stāšanos spēkā 2017.gada 1.janvārī, un 2017. – 2019. gadā ir 247,0 tūkst. *euro* (gadā).Ietekme uz valsts budžetu (PVN ieņēmumiem) ir aprēķināta, ņemot vērā:* priekšnodokļa atskaitīšanu par izmaksām, kas saistītas ar automašīnas uzturēšanu (izmaksas par apkopi, remontu, tehnisko apskati, degvielu). Transportlīdzekļu skaits tiek noteikts, ņemot vērā Ceļu satiksmes drošības direkcijas (turpmāk – CSDD) sniegto informāciju par kravas transportlīdzekļiem (N1 kategorijas) ar pilnu masu līdz 3000 kilogramiem, kurām ir piemērots uzņēmumu vieglo transportlīdzekļu nodoklis un kura vērtība bez PVN ir lielākā par 50 000 *euro.* PVNpar uzturēšanas izmaksām aprēķināts 53 transportlīdzekļiem, ņemot vērā vidējo nobraukumu gadā, vidējās degvielas cenas 2015.gadā, vidējās izmaksas tehniskai apskatei un ir 73 tūkst. *euro* apmērā;
* priekšnodokļa atskaitīšanu par automašīnas iegādi. PVN par automašīnas iegādi ir noteikts, ņemot vērā CSDD sniegto informāciju par 2015. gadā pirmo reizi reģistrētiem kravas automobiļiem (N1 kategorijas) ar pilnu masu līdz 3000 kilogramiem, kas ir juridisko personu īpašumā vai turējumā un kuri atbilst reprezentatīvā automobiļa pazīmēm. Transportlīdzekļa vērtības noteikšanai izmantota Auto asociācijas automobiļu klasifikatorā norādītā attiecīgās automobiļa markas un modeļa bāzes cena. PVN par automašīnas iegādi aprēķināts 15 transportlīdzekļiem un ir 174 tūkst. *euro*.

Fiskālā ietekme ir aprēķināta pēc sekojoša algoritma: priekšnodoklis par izmaksām, kas saistītas ar transportlīdzekļa uzturēšanu + priekšnodoklis par transportlīdzekļa iegādi.Pamatojoties uz Ministru kabineta 2016. gada 2. augusta sēdē atbalstīto informatīvo ziņojumu "Par iespējām palielināt ieņēmumus" (protokollēmums Nr. 38  49.§), fiskālā ietekme ir iekļauta nodokļu ieņēmumu prognozēs. |
| 6.1. detalizēts ieņēmumu aprēķins |  Projekts šo jomu neskar |
| 6.2. detalizēts izdevumu aprēķins |  Projekts šo jomu neskar |
| 7. Cita informācija | Izvairīšanās no PVN nomaksas un PVN krāpšanas shēmas nozarēs, kurās nodokļu maksātāji nodarbojās ar neapstrādātu dārgmetālu un to pusfabrikātu, dārgmetālu sakausējumu un to pusfabrikātu, dārgmetālu plaķētu metālu piegādēm notiek ar “fiktīvu” rēķinu par reāli nenotikušajām piegādēm izmantošanu, kā arī izmantojot “pazudušā komersanta” krāpšanas shēmas.Saskaņā ar VID sniegto informāciju 2016.gada 29.augustā nozarēs, kuras skars grozījumi PVN likumā – PVN apgrieztās maksāšanas kārtības ieviešana neapstrādātu dārgmetālu un to pusfabrikātu, dārgmetālu sakausējumu un to pusfabrikātu, dārgmetālu plaķētu metālu piegādēm, darbojās 645 nodokļu maksātāji, t.sk. 198 (jeb 30,7% no visiem minēto nozaru nodokļu maksātājiem) ir PVN maksātāji.**Nodokļu maksātāju skaits 2016.gada 29.augustā**

|  |  |  |  |  |  |
| --- | --- | --- | --- | --- | --- |
| **NACE 2.redakcijas kods** | **NACE 2.redakcijas nosaukums** | **Juridiskās****personas** | **fiziskās personas - saimnieciskās darbības veicēji** | **KOPĀ** | **no tiem PVN maksātāji** |
| 3212 | Juvelierizstrādājumu un līdzīgu izstrādājumu ražošana | 61 | 112 | **173** | 22 |
| 3213 | Juvelierizstrādājumu imitāciju un līdzīgu izstrādājumu ražošana | 30 | 72 | **102** | 9 |
| 4648 | Pulksteņu un juvelierizstrādājumu vairumtirdzniecība | 85 | 1 | **86** | 52 |
| 4777 | Pulksteņu un juvelierizstrādājumu mazumtirdzniecība specializētajos veikalos | 167 | 12 | **179** | 105 |
| 9525 | Pulksteņu un juvelierizstrādājumu remonts | 38 | 67 | **105** | 10 |
| **Kopā** | **381** | **264** | **645** | **198** |

Latvijā darbojas 17 nodokļu maksātāji, kam pamatdarbības veida kods saskaņā ar Saimnieciskās darbības statistisko klasifikāciju Eiropas Kopienā (NACE 2. red.) ir 3212, 3213, 4648, 4777 vai 9525 un kam ir piešķirta fiktīva uzņēmuma pazīme, un kas ir 4,5% no visiem iepriekš minēto nozaru uzņēmumiem jeb 0,2% no kopējā fiktīvo uzņēmumu skaita. Jāatzīmē, ka vislielākais fiktīvo uzņēmumu skaits ir pulksteņu un juvelierizstrādājumu vairumtirdzniecības nozarē – 7 uzņēmumiem piešķirta fiktīva uzņēmuma pazīme, savukārt pulksteņu un juvelierizstrādājumu mazumtirdzniecības specializētajos veikalos nozares nodokļu maksātājiem fiktīva uzņēmumu pazīme ir piešķirta 4 uzņēmumiem.2015. gadā PVN deklarācijas priekšnodokļa aprēķinos darījumu partnerus ar fiktīva uzņēmuma pazīmi ir iekļāvuši 9 nozaru uzņēmumi par summu 2,1 milj. *euro*, kas ir par 83,2% jeb 0,9 milj. *euro* vairāk nekā 2014. gadā. 2015. gadā nepamatoti palielināts priekšnodoklis un no budžeta atmaksājamā PVN summa vairāk ir konstatēta pulksteņu un juvelierizstrādājumu vairumtirdzniecības nozarē, kur darījumi ar fiktīvajiem uzņēmumiem ir 5 nozares uzņēmumiem 1,2 milj. *euro* apmērā. Savukārt 2016. gada sešos mēnešos PVN deklarācijas priekšnodokļa aprēķinos darījumu partnerus ar fiktīva uzņēmuma pazīmi ir iekļāvis viens uzņēmums par summu 0,1 milj. *euro,* kas ir par88,9% jeb 1,1 milj. *euro* mazāk nekā 2015.gada attiecīgajā periodā*.* |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Finanšu ministrija (VID) nodrošina, ka tiks izstrādāti grozījumi Ministru kabineta 2013.gada 15.janvāra noteikumos Nr.40 “Noteikumi par pievienotās vērtības nodokļa deklarācijām”, grozot PVN deklarācijas pielikumus attiecībā uz PVN apgrieztā maksāšanas kārtībā veikto darījumu atšifrēšanu. |
| 2. | Atbildīgā institūcija | Finanšu ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Ar likumprojektu tiek paplašināts PVN direktīvas 176.panta normas tvērums par priekšnodokļa atskaitīšanas tiesību ierobežojumiem, kas nosaka, ka PVN nekādi nav atskaitāms par izdevumiem, kas nav cieši saistīti ar uzņēmējdarbību, piemēram, luksusa, izpriecu un izklaides izdevumiem, proti, turpmāk priekšnodokļa atskaitīšanas tiesību ierobežojums attieksies arī uz N1 kategorijas automašīnām, kuru vērtība bez PVN pārsniedz 50 000 *euro*.Ar likumprojektu tiek ieviesta PVN direktīvas 199.a panta 1.punkta “j” apakšpunktā noteiktā izvēles norma, saskaņā ar kuru dalībvalsts var noteikt, ka līdz 2018.gada 31.decembrim un vismaz uz diviem gadiem persona, kas ir atbildīga par PVN nomaksu, ir nodokļa maksātājs, kas ir saņēmis neapstrādātu dārgmetālu un to pusfabrikātu, dārgmetālu sakausējumu un to pusfabrikātu, dārgmetālu plaķētu metālu, dārgmetālu lūžņu un atlūzu piegādes. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Padomes 2006.gada 28.novembra direktīvas 2006/112/EK par kopējo pievienotās vērtības nodokļa sistēmu 176.pants un 199.a panta 1.punkta “j” apakšpunkts. |
| A | B | C | D |
| PVN direktīvas 176.pants  |
| 176.pants | 100.panta 1.1 daļa | Ieviests daļēji | Likumprojekts neparedz stingrākas prasības |
|

|  |  |
| --- | --- |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Latvija paplašina ar PVN direktīvas 176.panta ieviestās normas tvērumu, ka atskaitīšanas tiesību ierobežojums turpmāk attieksies arī uz kravas automašīnām (N1 kategorija), kuru vērtība atbilst reprezentatīvo automobiļu vērtībai saskaņā ar uzņēmumu ienākuma nodokli regulējošajos normatīvajos aktos noteikto. |

 |
| A | B | C | D |
| PVN direktīvas 199.a panta 1.punkta “j” apakšpunkts |
| 199.a panta 1.punkta “j” apakšpunkts | 143.3 pants | Ieviests daļēji | Likumprojekts neparedz stingrākas prasības |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Latvija izvēlas ieviest PVN direktīvas 199.a panta 1.punkta “j” apakšpunkta izvēles normu tikai attiecībā uz neapstrādātu dārgmetālu un to pusfabrikātu, dārgmetālu sakausējumu un to pusfabrikātu, dārgmetālu plaķētu metālu, dārgmetālu lūžņu un atlūzu piegādēm, lai mazinātu krāpniecības iezīmes dārgmetālu nozarē.Balstoties uz neatkarīga pētnieka ziņojuma “Par spēkā esošo PVN apgrieztās maksāšanas kārtības efektivitāti un iespēju to piemērot citās nozarēs” rezultātiem, saskaņā ar kuriem secināts, ka viena no nozarēm, kurā ir augsts PVN nemaksāšanas risks ir dārgmetālu nozare, ar mērķi mazināt krāpšanos PVN jomā minētājā nozarē PVN likumā ir nepieciešams noteikt PVN apgriezto maksāšanas kārtību neapstrādātu dārgmetālu un to pusfabrikātu, dārgmetālu sakausējumu un to pusfabrikātu, dārgmetālu plaķētu metālu, dārgmetālu lūžņu un atlūzu piegādēm.PVN apgrieztā maksāšanas kārtība, ņemot vērā Padomes Regulas (EEK) Nr.2658/87 I pielikuma kombinētās nomenklatūras kodus, ir piemērojama šādu neapstrādātu dārgmetālu un to pusfabrikātu, dārgmetālu sakausējumu un to pusfabrikātu, dārgmetālu plaķētu metālu, dārgmetālu lūžņu un atlūzu piegādei:

|  |  |
| --- | --- |
| Kombinētās nomenklatūras kods | Produkts |
| 7106 | Sudrabs (ieskaitot ar zeltu vai platīnu pārklātu sudrabu), neapstrādāts, daļēji apstrādāts vai pulverveidā |
| 7107 | Parastie metāli, plaķēti ar sudrabu, tikai daļēji apstrādāti |
| 7108 | Zelts (ieskaitot platinētu zeltu), neapstrādāts, daļēji apstrādāts vai pulverveidā |
| 7109 | Ar zeltu plaķēti parastie metāli vai sudrabs, tikai daļēji apstrādāts |
| 7110 | Platīns neapstrādāts, daļēji apstrādāts vai pulverveidā |
| 7111 | Ar platīnu plaķēti parastie metāli, sudrabs un zelts, tikai daļēji apstrādāts |
| 7112 | Dārgmetālu vai ar dārgmetālu plaķētu metālu lūžņi un atlūzas: citādi atkritumi un lūžņi, kas satur dārgmetālus vai dārgmetālu savienojumus un kurus izmanto galvenokārt dārgmetālu reģenerēšanai |

Ieviešot minēto regulējumu, sagaidāms, ka samazināsies krāpšanās apjoms ar augstāk minētajiem produktiem, tādējādi uz tā rēķina varētu palielināties arī PVN ieņēmumi valsts budžetā. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķir­šanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | PVN apgrieztā maksāšanas kārtība neapstrādātu dārgmetālu un to pusfabrikātu, dārgmetālu sakausējumu un to pusfabrikātu, dārgmetālu plaķētu metālu, dārgmetālu lūžņu un atlūzu piegādēm ir ieviešama uz ierobežotu laika periodu, t.i., līdz 2018.gada 31.decembrim un vismaz uz diviem gadiem.Latvijai par PVN apgrieztās maksāšanas kārtības ieviešanu neapstrādātu dārgmetālu un to pusfabrikātu, dārgmetālu sakausējumu un to pusfabrikātu, dārgmetālu plaķētu metālu, dārgmetālu lūžņu un atlūzu piegādēm jāiesniedz Komisijai ziņojums par pasākuma efektivitāti un lietderību līdz 2017.gada 30.jūnijam. |
| **2.tabula****Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.****Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Nav  | Nav  | Nav  |
| Cita informācija | Nav  |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība ir nodrošināta, š.g. 1.septembrī publicējot informāciju par likumprojekta izstrādes uzsākšanu Finanšu ministrijas mājaslapā sadaļā “Sabiedrības līdzdalība”. |
| 2. | Sabiedrības līdzdalība projekta izstrādē | Par ierosinātajiem grozījumiem PVN likumā ir diskutēts Nacionālās trīspusējās sadarbības padomes Budžeta un nodokļu apakšpadomes sēdē š.g. 1.augustā un Nacionālās trīspusējās sadarbības padomes sēdē š.g. 9.augustā.Nosūtīta informācija par grozījumiem PVN likumā Latvijas Darba devēju konfederācijai, Latvijas Tirdzniecības un rūpniecības kamerai, Latvijas nodokļu konsultantu asociācijai un Latvijas nodokļu maksātāju tiesību asociācijai. |
| 3. | Sabiedrības līdzdalības rezultāti | Nacionālās trīspusējās sadarbības padomes sēdēs netika izteikti iebildumi par ierosinātām izmaiņām PVN likumā. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VID |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem. | Likumprojekts nemainīs pārvaldes funkcijas un institucionālo struktūru. Jaunas institūcijas veidotas netiks, kā arī esošās institūcijas netiks likvidētas vai reorganizētas. |
| 3. | Cita informācija | Nav |

Finanšu ministre D. Reizniece – Ozola

21.09.2016 10:40

3850

D.Leimane

67095513

dace.leimane@fm.gov.lv